РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  29

от съвместно заседание на комисии “Професионална квалификация, информационни технологии и статистика” и Комисия по предотвратяване и установяване на конфликт на интереси и взаимодействие с Инспектората на ВСС, проведено на 22.07.2013 г.

Днес, 22.07.2013 г. /вторник/ от 09.15 часа се проведе съвместно заседание на комисии “Професионална квалификация, информационни технологии и статистика” и Комисия по предотвратяване и установяване на конфликт на интереси и взаимодействие с Инспектората на ВСС, в състав:

За КПКИТС: 

ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ:       Мария Кузманова
     ЧЛЕНОВЕ:	Галина Карагьозова
						Даниела Костова
					Елка Атанасова
					Михаил Кожарев
                                                	Юлия Ковачева

За КПУКИИВСС:

ПРЕДСЕДАТЕЛ:	Незабравка Стоева
     ЧЛЕНОВЕ:	Галина Карагьозова
						Камен Ситнилски
					Калин Калпакчиев

На заседанието присъстваха експертните сътрудници към комисиите: Мая Атанасова - старши експерт-юрисконсулт дирекция „Правна”, Ива Котева и Диляна Янкова.

1. ОТНОСНО: Препоръки по анализ на резултатите от проверките за прилагането на принципа за случайното разпределение на делата в съдилищата. 
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” И КОМИСИЯ ПО ПРЕДОТВРАТЯВАНЕ И УСТАНОВЯВАНЕ НА КОНФЛИКТ НА ИНТЕРЕСИ И ВЗАИМОДЕЙСТВИЕ С ИНСПЕКТОРАТА КЪМ ВСС
РЕШИХА:

1.1. КПКИТС да изготви актуализирана Инструкцията за организацията и реда за използване на програмните продукти за разпределение на делата в съдилищата на случаен принцип, като същата се подложи на утвърждаване и от ВСС, с цел установяване на единен механизъм за прилагането на принципа на чл. 9 от ЗСВ както в съдилищата, така и в останалите органи на съдебната власт.
1.2. КПУКИИВСС да изготви и предложи на ВСС проект на методика по приложението на принципа за случайно разпределение на делата с цел отстраняване на недостатъците и пропуските при случайното разпределение на делата.

2. ОТНОСНО: Препоръки за мерките, които ВСС следва да приема в изпълнение на ангажимента си за усъвършенстване на системата за случайния подбор на делата съобразно чл. 9 ЗСВ.

Комисия “Професионална квалификация, информационни технологии и статистика” и Комисия по предотвратяване и установяване на конфликт на интереси и взаимодействие с Инспектората към ВСС предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

1. ПРИЕМА докладите на комисиите на ВСС за извършените проверки във ВКС, ВАС и СГС.

2. ПРИЕМА ЗА СВЕДЕНИЕ доклада на ВКС за извършени проверки на организацията на дейността на апелативните съдилища в София, Пловдив, Варна, Бургас и Велико Търново за 2011-2012 г. и докладите на БИПИ и НПО Разград за извършени по тяхна инициатива проверки.

3. ПРИЕМА като своя стратегическа цел създаването и използването на единна и централизирана електронна система за случайния подбор на преписките и делата.

4. ПРИЕМА проекта на инструкция за разпределение на делата в съдилищата, съобразно случайния принцип по чл. 9 от ЗСВ, предложена от КПКИТС  и одобрена на съвместното заседание на КПКИТС И КПУКИИВСС.

5. Проектът на инструкция да бъде публикуван на Интернет страницата на ВСС за изразяване на становища от органите на съдебната власт и неправителствените организации чрез Гражданския съвет към ВСС, в срок до 30.09.2013 г.

6. СЪЗДАВА работна група, която да обсъди техническите, финансовите и другите административно-организационни проблеми в съдилищата, при стриктно спазване на изискването за пълно съхранение на информацията по чл. 9 в съществуващите софтуерни продукти и предложи възможни варианти за тяхното усъвършенстване с цел максимално унифициране, защитимост и сигурност до въвеждането на единния програмен продукт, в следния състав:
-	 двама членове на ВСС от КПКИТС 
-	двама членове на ВСС от КПУКИИВСС, 
-	ИТ-специалист от дирекция „ИС” при АВСС
-	 представител от ВАС
-	 представител от ВКС, 
-	Един член на ВСС от комисия „Бюджет и финанси” 
-	двама представители, определени от Гражданския съвет към ВСС.

ПРЕДСЕДАТЕЛ
НА КПКИТС: 

РУМЕН ГЕОРГИЕВ

ПРЕДСЕДАТЕЛ
НА КПУКИИВСС: 

НЕЗАБРАВКА СТОЕВА

Старши експерт-юрисконсулт
дирекция „Правна”АВСС
Мая Атанасова         ....................

Сътрудник на комисия:
Светла Кирилова........................